EL COL·LECTIU QUADERNS D'INVESTIGACIÓ D'ALAQUÀS, RECONEGUT PELS PREMIS MAULET 2022
08/04/2022

# EL COL·LECTIU QUADERNS D'INVESTIGACIÓ D'ALAQUÀS, RECONEGUT PELS PREMIS MAULET 2022

*   08/04/2022
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=20517

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20517%2F0&title=Ajuntament%20d%27Alaqu%C3%A0s.%20Premsa.EL%20COL%C2%B7LECTIU%20QUADERNS%20D%27INVESTIGACI%C3%93%20D%27ALAQU%C3%80S%2C%20RECONEGUT%20PELS%20PREMIS%20MAULET%202022)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20517/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20517/08042022whatsapp_image_2022-04-08_at_9_53_18_am_Form_4.jpg)](https://www.alaquas.org/ficheros/documentos/2022/2/20517/08042022whatsapp_image_2022-04-08_at_9_53_18_am_Form_10.jpg "<a href='https://www.alaquas.org/ficheros/documentos/2022/2/20517/08042022whatsapp_image_2022-04-08_at_9_53_18_am_Form_10.jpg' target=_blank><i class='fa fa-external-link' aria-hidden='true'></i>.EL COL·LECTIU QUADERNS D'INVESTIGACIÓ D'ALAQUÀS, RECONEGUT PELS PREMIS MAULET 2022</a>")

Aquests guardons són atorgats per la Comissió 9 d'Octubre de Torrent per tal de valorar totes aquelles persones, col·lectius o institucions que treballen per la defensa de la llengua, les costums i les tradicions.

El col·lectiu Quaderns d’Investigació d’Alaquàs ha segut reconegut enguany en els Premis Maulet de Torrent 2022, uns guardons que atorga la Comissió 9 d’Octubre de Torrent per tal de valorar totes aquelles persones, col·lectius o institucions que treballen per la defensa de la llengua, les costums i les tradicions. L’acte va tindre lloc el passat diumenge 3 d’abril al Centre Natura i Cultura de Torrent i en ell hi va estar present l’Alcalde d’Alaquàs, Toni Saura, el Regidor de Cultura, Fran Evangelista i el director de Quaderns d’Investigació d’Alaquàs, Enric Juan Redal.

Quaderns d’Investigació d’Alaquàs va nàixer amb l’objectiu de recuperar la memòria històrica d’Alaquàs i crear consciència local en un poble on als anys seixanta i setanta del segle XX havien arribat moltes persones procedents d’altres llocs de l’Estat i començaven a sentir com a seua aquesta terra. Per això, la seua finalitat va ser donar a conèixer les investigacions als professors i professores dels centres escolars del poble perquè pogueren incorporar-los a les seues classes i apropar a l’escola documents històrics, tradicions culturals, fotografies, estudis i monografies.

L’any 1981, gràcies als clavaris de la Mare de Déu de l’Olivar d’aquell any i un bon nombre d’institucions, es va publicar el primer número de Quaderns. Des d’aquell moment, cada any, cada inici del mes de setembre, fidel al seu compromís inicial, Quaderns ha anat aportant la mirada històrica des de diferents punts de vista com ara activitats, comportaments, formes de vida, aspectes econòmics, costums, tradicions, problemes de les persones que han viscut a Alaquàs des de fa segles. Gràcies a les fotografies, han recuperat les cares del poble i ara s’està ajudant a recuperar les veus de la gent gràcies als enregistraments que es realitzen per donar a conèixer les biografies dels nostres majors.  

Així, des de el seu naixement, Quadernspublica tot el que fa referència a l’espai  d’Alaquàs: tant del passat com del present; tant del patrimoni material com de l’immaterial, tant de la cultura passada i present, com de la realitat actual, tot partint de la convicció que en un món globalitzat, treballar en espais xicotets de referència permet entendre realitats generals. Tot el treball realitzat en aquests anys es pot consultar a través de la web [http://quaderns.alaquas.org](http://quaderns.alaquas.org/)